Source: http://www.obecdedinamladeze.sk/--23-122-upozornenie-na-invazne-druhy-rastlin
Timestamp: 2020-02-28 15:48:23+00:00
Document Index: 12608238

Matched Legal Cases: ['§ 7', '§ 7', '§68', '§ 7', '§ 68', '§68']

Obec Dedina Mládeže | Oficiálne stránky obce | Aktuality | Upozornenie na invázne druhy rastlín
Upozornenie na invázne druhy rastlín
Upozornenie v zmysle § 7b ods. 4 zákona č. 543/2002 Z.z. o ochrane prírody a krajiny v znení neskorších právnych predpisov (ďalej len „zákon“) na invázne druhy rastlín
V katastrálnom území obcí Okresu Komárno bol zaznamenaný výskyt inváznych druhov rastlín (nepôvodný druh), ktorý sa samovoľne šíri a vytláča pôvodné druhy z ich prirodzených biotopov a znižuje tým biologickú rozmanitosť. Ochrana prirodzeného druhového zloženia ekosystémov zahŕňa okrem iného aj odstraňovanie inváznych druhov. Pre ochranu prirodzeného druhového zloženia ekosystémov je podľa § 7b ods. 2 zákona zakázané invázne druhy rastlín držať, prepravovať, dovážať, pestovať, rozmnožovať alebo obchodovať s nimi, ako aj s ich časťami alebo výrobkami z nich, ktoré by mohli spôsobiť samovoľné rozšírenie invázneho druhu. Okresný úrad Komárno, odbor starostlivosti o životné prostredie, štátna správa ochrany prírody a krajiny ako príslušný orgán ochrany prírody a krajiny podľa §68 písm. v) týmto
v zmysle § 7b ods. 4 zákona, že vlastník, správca alebo užívateľ pozemku, že je povinný na vlastné náklady odstraňovať invázne druhy spôsobom uvedeným v prílohe č. 2a vyhlášky MŽP SR č. 24/2003 Z.z., ktorou sa vykonáva zákon a starať sa o pozemok tak, aby sa zamedzilo ich opätovnému šíreniu. V prípade nesplnenia horeuvedených povinností koná a rozhoduje v danej veci Okresný úrad Komárno, odbor starostlivosti o životné prostredie ako príslušný orgán ochrany prírody v zmysle § 68 písm. g), i) zákona, v prípade nesplnenia povinností v zmysle §68 písm. o) ukladá fyzickým osobám, podnikateľom a iným právnickým osobám sankcie podľa zákona a informuje ministerstvo o ich uložení.
Upozornenie zverejňuje obec na svojej úradnej tabuli a na webovom sídle, ak ho má zriadené, alebo iným spôsobom v mieste obvyklým.